**09.11.2023(3).**

**E-pasta nosaukums**

Par rindu veidošanu uz nākošo gadu

**E-pasta teksts**

Nacionālais veselības dienests (turpmāk - Dienests) saņem pacientu sūdzības par to, ka ārstniecības iestādes nepieraksta pacientus veselības aprūpes pakalpojumu saņemšanai. uz nākošo gadu.

Dienests atgādina, ka Līguma nosacījumi paredz, ka iestādei jāveido vienotu rindu, nedalot to atsevišķi pa mēnešiem un jānodrošina pierakstu vismaz 6 mēnešus uz priekšu. Ja rinda pakalpojuma saņemšanai ir garāka par 6 mēnešiem, Iestādei ir pienākums pacientam norādīt aptuveno pakalpojuma saņemšanas laiku un vismaz mēnesi pirms pakalpojuma saņemšanas plānotā laika informēt pacientu par konkrētu pakalpojuma saņemšanas datumu un laiku. Tas nozīmē, ka Iestādei jāveido gaidītāju rinda, kurā pacienti tiek reģistrēti rindas kārtībā.

**Kalendārā gadu maiņa nevar būt par iemeslu līguma neievērošanai.**

Lai novērstu situācijas, kad pieraksts ir pilns, bet pieraksta dienā nav ieradušies plānotie pacienti, Dienests aicina regulāri pārskatīt rindas, ja rindas garums ir ilgāks par 2 mēnešiem. Atbilstoši Līguma nosacījumiem 2 darba dienas pirms pakalpojuma saņemšanas datuma iestādei ir pienākums pacientam atgādināt par pierakstu pakalpojuma saņemšanai.